Ericu950/Stoicheia-meter-silver huggingface dataset:
ἑπόμενος δ ἀκολουθίᾳ φύσεως κ ἀκεῖνο λέξω , ὅτι μονὰς μέν ἐστιν εἰκὼν αἰτίου πρώτου , δυὰς δὲ παθητῆς καὶ διαιρετῆς ὕλης 0 ·
ὃς ἂν οὖν δυάδα πρὸ μονάδος τιμήσῃ καὶ δεξιώσηται , μὴ ἀγνοείτω τὴν ὕλην ἀποδεχόμενος μᾶλλον ἢ θεόν 0 .
ἧς χάριν αἰτίας ἐδικαίωσεν ὁ νόμος ταύτην τὴν ἐπιβολὴν τῆς ψυχῆς ἀποκόπτειν οἷα χεῖρα 0 ·
μεῖζον γὰρ οὐκ ἔστιν ἀσέβημα ἢ τῷ παθητῷ τὴν τοῦ δρῶντος ἀνατιθέναι δύναμιν 0 .
μέμψαιτ  ἄν τις δεόντως τοὺς ἀνόμοια τοῖς ἀδικήμασι τάττοντας ἐπιτίμια κατὰ τῶν εἰργασμένων , ζημίας χρημάτων ἐπ αἰκίαις ἢ ἐπὶ τραύμασι καὶ πηρώσεσιν ἀτιμίας ἢ ἐπ ἀνδροφονίαις ἑκουσίοις ἐλάσεις ὑπερορίους καὶ τὰς εἰς ἀεὶ φυγὰς ἢ δεσμοὺς ἐπὶ κλοπαῖς ·
τὸ γὰρ ἀνώμαλον καὶ ἄνισον ἐχθρὸν πολιτείας ζηλούσης τὴν ἀλήθειαν 0 .
ἰσότητος δὲ ὑφηγητὴς ὁ ἡμέτερος νόμος τὰ ὅμοια κελεύων τοὺς ἁμαρτάνοντας ὑπομένειν οἷς ἔδρασαν , ἐκ τῶν οὐσιῶν , ἐὰν περὶ τὰς οὐσίας ἀδικοπραγῶσι τῶν πλησίον , ἐκ τῶν σωμάτων , ἐὰν εἰς τὰ σώματα ἐξαμαρτάνωσι κατὰ μέρη καὶ μέλη καὶ τὰς αἰσθήσεις 0 ·
κ ἂν ἄχρι μέντοι τῆς ψυχῆς ἐπιβουλεύσωσιν , εἰς ψυχὴν τιμωρεῖσθαι κελεύει ·
ὑπομένειν γὰρ ἀνθ ἑτέρων ἕτερα μηδεμίαν ἔχοντα κοινωνίαν ἀλλὰ τοῖς εἴδεσιν ἀπηρτημένα καταλυόντων νόμους ἐστίν , οὐ βεβαιούντων .
ταυτὶ δέ φαμεν τῶν ἄλλων  οὐχ  ὁμοίως ἐχόντων ·
οὐ γὰρ τ αὐτὸν ἀλλοτρίῳ καὶ πατρὶ πληγὰς ἐμφορῆσαι οὐ δὲ ἄρχοντα ἢ ἰδιώτην κακῶς εἰπεῖν οὐ δὲ ἐργάσασθαί τι τῶν μὴ ἐφειμένων ἐν βεβήλοις ἢ ἱεροῖς χωρίοις οὐ δ ἐν ἑορταῖς καὶ πανηγύρεσι καὶ δημοτελέσι θυσίαις καὶ πάλιν ἐν ἡμέραις αἷς μηδὲν πρόσεστι τῶν εἰς ἐκεχειρίαν ἢ καὶ συνόλως ἀποφράσι , καὶ ὅσα ἄλλα τοιουτότροπα διερευνητέον εἰς συναύξησιν ἢ μείωσιν κολάσεως 0 .
πάλιν ἐάν τις , φησίν , ὀφθαλμὸν οἰκέτου ἢ θεραπαίνης ἐκκόψῃ , ἐλευθέρους ἀφιέτω .
ὥσπερ τὴν τοῦ σώματος ἡγεμονίαν ἡ φύσις ἀνῆψε κεφαλῇ χαρισαμένη καὶ τόπον οἰκειότατον ὡς βασιλεῖ τὴν ἄκραν  ἄνω γὰρ αὐτὴν ἐπ ἀρχὴν παραπέμψασα ἱδρύσατο καθάπερ ἀνδριάντι βάσιν ὑποθεῖσα τὴν ἀπ αὐχένος ἄχρι ποδῶν ἅπασαν ἁρμονίαν  , οὕτως καὶ τῶν αἰσθήσεων τὸ κράτος ἀνέδωκεν ὀφθαλμοῖς 0 1 2 ·
ὑπεράνω γοῦν καὶ τούτοις ὡς ἄρχουσιν ἀπένειμεν οἴκησιν , βουληθεῖσα μὴ μόνον τοῖς ἄλλοις ἀλλὰ καὶ χωρίῳ περισημοτάτῳ καὶ περιφανεστάτῳ τούτους γερᾶραι .
τὰς μὲν οὖν χρείας καὶ ὠφελείας , ἃς παρέχουσι τῷ γένει ἡμῶν ὀφθαλμοί , μακρὸν ἂν εἴη καταριθμεῖσθαι ·
μίαν δὲ τὴν ἀρίστην λεκτέον .
φιλοσοφίαν ὤμβρησε μὲν ὁ οὐρανός , ἐχώρησε δὲ ὁ ἀνθρώπινος νοῦς , ἐξενάγησε δὲ ὄψις ·
πρώτη γὰρ αὕτη κατεῖδε τὰς λεωφόρους ἐπ αἰθέρος ὁδούς .
ἀγαθῶν δέ , ὅσα πρὸς ἀλήθειαν ἀγαθά , πηγὴ φιλοσοφία 0 1 ·
ἧς ὁ μὲν ἀρυτόμενος εἰς κτῆσιν καὶ χρῆσιν ἀρετῆς ἐπαινετός , ὁ δ ἕνεκα πανουργίας καὶ τοῦ κατασοφίσασθαί τινα ψεκτός 0 1 ·
ἔοικε γὰρ ὁ μὲν ἀνδρὶ συμποτικῷ καὶ ἑαυτὸν καὶ τοὺς συνεστιωμένους πάντας εὐφραίνοντι , ὁ δὲ τῷ τὸν ἄκρατον εἰς παροινίαν καὶ ὕβριν ἑαυτοῦ τε καὶ τῶν πλησίον ἐμφορουμένῳ 0 1 .
ὅτῳ δ οὖν τρόπῳ φιλοσοφίαν ἐξενάγησεν ὄψις , ἤδη λεκτέον .
ἀναβλέψασα εἰς αἰθέρα κατεῖδεν ἥλιον καὶ σελήνην καὶ πλάνητας καὶ ἀπλανεῖς ἀστέρας , τὴν ἱεροπρεπεστάτην οὐρανοῦ στρατιάν , κόσμον ἐν κόσμῳ , εἶτ ἀνατολὰς καὶ δύσεις καὶ χορείας ἐμμελεῖς καὶ τεταγμέναις χρόνων περιόδοις συνόδους , ἐκλείψεις , ἐπιλάμψεις , εἶτ  αὐξήσεις καὶ μειώσεις σελήνης , ἡλίου κινήσεις τὰς κατὰ πλάτος , ἀπὸ μὲν τῶν νοτίων ἐπὶ τὰ βόρεια προσιόντος , ἀπὸ δὲ τῶν βορείων ἐξαναχωροῦντος πρὸς τὰ νότια , εἰς καιρῶν τῶν ἐτησίων γένεσιν , οἷς τὰ πάντα τελεσφορεῖται , καὶ πρὸς τούτοις μυρία ἄλλα θαυμάσια ·
καὶ περιαθρήσασα κατά τε γῆν καὶ κατὰ θάλατταν καὶ ἀέρα τάδε πάντα τῷ νῷ μετὰ σπουδῆς ἐπεδείξατο .
ὁ δ ἅπερ οὐχ οἷός τ ἦν δι αὑτοῦ καταλαβεῖν διὰ τῆς ὁράσεως ἰδὼν οὐκ ἐπὶ τῶν ὁραθέντων αὐτὸ μόνον ἔστη , ἀλλ  ἅτε φιλομαθὴς καὶ φιλόκαλος , ἀγάμενος τὴν θέαν , λογισμὸν εἰκότα ἐλάμβανεν , ὅτι ταῦτα οὐκ ἀπαυτοματισθέντα συνέστη φοραῖς ἀλόγοις , ἀλλὰ διανοίᾳ θεοῦ , ὃν πατέρα καὶ ποιητὴν ὀνομάζειν θέμις , καὶ ὅτι οὐκ ἔστιν ἄπειρα , πεπέρασται δὲ ἑνὸς κόσμου περιγραφῇ , πόλεως τρόπον τῇ τῶν ἀπλανῶν ἐξωτάτω σφαίρᾳ περιλαμβανόμενα , καὶ ὡς ὁ γεννήσας πατὴρ νόμῳ φύσεως ἐπιμελεῖται τοῦ γενομένου , προνοούμενος καὶ τοῦ ὅλου καὶ τῶν μερῶν 0 .
εἶτα προσεπεσκέψατο , τίς οὐσία τοῦ ὁρατοῦ καὶ εἰ πάντων ἡ αὐτὴ τῶν κατὰ τὸν κόσμον ἢ ἑτέρων ἑτέρα καὶ ἐκ τίνων ἕκαστα ἐτελέσθη , καὶ τὰς αἰτίας δι ἃς ἐγένετο καὶ δυνάμεις αἷς συνέχεται καὶ πότερον αὗται σώματα ἢ ἀσώματοι 0 1 2 .
ἡ γὰρ περὶ τούτων καὶ τῶν παραπλησίων ἔρευνα τί ἂν ἄλλο ἢ φιλοσοφία προσαγορεύοιτο 0 ;
τί δὲ τῷ σκοπουμένῳ ταῦτα θεῖτο ἄν τις οἰκειότερον ὄνομα ἢ φιλόσοφον ;
τὸ γὰρ περὶ θεοῦ σκοπεῖν καὶ κόσμου καὶ τῶν ἐν αὐτῷ κοινῶς ζῴων τε καὶ φυτῶν καὶ περὶ νοητῶν παραδειγμάτων καὶ πάλιν αἰσθητῶν ἀποτελεσμάτων καὶ τῆς καθ ἕκαστον τῶν γεγονότων ἀρετῆς τε καὶ κακίας φιλομαθῆ καὶ φιλοθεάμονα καὶ τῷ ὄντι φιλόσοφον διάθεσιν ἐμφαίνει .
μέγιστον μὲν δὴ τοῦτο τῷ βίῳ τῶν ἀνθρώπων ἀγαθὸν ὄψις παρέχεται ·
δοκεῖ δέ μοι ταύτης ἠξιῶσθαι τῆς προνομίας , ἐπειδὴ τῶν ἄλλων αἰσθήσεων συγγενεστέρα ψυχῇ καθέστηκεν ·
ἅπασαι μὲν γὰρ τὴν πρὸς διάνοιαν ἔχουσιν οἰκειότητα , αὕτη δὲ καθάπερ ἐν ταῖς οἰκίαις τὴν ἐγγυτάτω γένους πρώτην καὶ ἀνωτάτω τάξιν εἴληχε 0 .
τεκμηριώσαιτο δ  ἄν τις ἐκ πολλῶν ·
τίς γὰρ οὐκ οἶδεν , ὅτι χαιρόντων μὲν ὀφθαλμοὶ γανοῦνται καὶ μειδιῶσι , λυπουμένων δὲ συννοίας γέμουσι καὶ κατηφείας ;
εἰ δὲ πλεονάζοι καὶ πιέζοι καὶ ἀναθλίβοι τὸ ἄχθος , ἐκδακρύουσι καὶ κρατούσης μὲν ὀργῆς οἰδοῦσι καὶ ὕφαιμον καὶ πυρωπὸν ἐμβλέπουσιν , ἵλεων δὲ καὶ εὐμενές , εἰ χαλάσαι ὁ θυμός 0 .
καὶ ἐν μὲν τῷ λογίζεσθαι καὶ σκοπεῖν αἱ κόραι πεπήγασι τρόπον τινὰ συνεννοοῦσαι , τῶν δὲ εὐηθεστέρων ὑπ ἠλιθιότητος πλάζεται καὶ ἡ ὅρασις οὐκ ἠρεμοῦσα ·
καὶ συνόλως τοῖς τῆς ψυχῆς πάθεσι συμπάσχουσιν ὀφθαλμοὶ καὶ ταῖς ἀμυθήτοις τροπαῖς συμμεταβάλλειν πεφύκασι διὰ τὴν οἰκειότητα ·
δοκεῖ γάρ μοι μηδὲν οὕτως ὁ θεὸς ἐμφανὲς ἀφανοῦς ἀπεργάσασθαι μίμημα ὡς ὄψιν λογισμοῦ 0 .
ἐάν τις οὖν εἰς τὴν ἀρίστην καὶ ἡγεμονικωτάτην τῶν αἰσθήσεων ὅρασιν ᾖ ἐπιβεβουλευκώς τῳ καὶ καταφανῇ μὲν ἐλευθέρου ὀφθαλμὸν ἐκκόψας , τὰ αὐτὰ ἀντιπασχέτω , δούλου δὲ μή ·
οὐχ ὅτι συγγνώμης ἐστὶν ἄξιος ἢ ἔλαττον ἀδικεῖ , ἀλλ ὅτι πονηροτέρῳ χρήσαιτ  ἂν ὁ πεπονθὼς ἀντιπηρωθέντι τῷ δεσπότῃ , μνησικακήσοντι τῆς συμφορᾶς τὸν ἀεὶ χρόνον καὶ ἀμυνουμένῳ καθ ἑκάστην ἡμέραν ὡς ἐχθρὸν ἄσπονδον ἀφορήτοις καὶ βαρυτέροις τῆς δυνάμεως ἐπιτάγμασιν , οἷς πιεζόμενος καὶ τὴν ψυχὴν ἀπορρήξει 0 .
πρ οὐνόησεν οὖν ὁ νόμος τοῦ μή τε τὸν ἐπιβεβουλευκότα ἀθῷον ἀφεθῆναι μή τε τὸν πεπηρωμένον προσαδικηθῆναι κελεύσας , εἴ τις ἐκκόψειε θεράποντος ὀφθαλμόν , ἀνενδοιάστως ἐλευθερίας μεταδιδόναι .
οὕτως γὰρ ὁ μὲν ἀνθ ὧν ἔδρασε διττὴν ἐνδέξεται ζημίαν , ἅμα τῇ τιμῇ καὶ τὴν ὑπηρεσίαν ἀφαιρεθείς , καὶ τρίτον ἑκατέρου τῶν λεχθέντων χαλεπώτερον , ἀναγκαζόμενος ἐν τοῖς μεγίστοις εὐεργετεῖν ἐχθρόν , ὃν ἴσως ηὔχετο κακοῦν ἀεὶ δύνασθαι , ὁ δὲ ἀνθ  ὧν ὑπέμεινε παρηγορίαν ἕξει διπλῆν , οὐ μόνον ἐλευθερωθεὶς ἀλλὰ καὶ ἀργαλέον καὶ ὠμὸν δεσπότην ἐκφυγών 0 .
προστάττει δὲ κ ἂν εἴ τις ὀδόντα θεράποντος ἐκκόψειεν , ἐλευθερίαν χαρίζεσθαι τῷ θεράποντι .
ὅτι ζωὴ μὲν τίμιον , ὄργανα δὲ ζωῆς ἐτεκτήνατο ἡ φύσις ὀδόντας , οἷς τὴν τροφὴν οἰκονομεῖσθαι συμβέβηκεν 0 1 .
ὀδόντες δὲ οἱ μέν εἰσι τομίαι τῷ τέμνειν σιτία καὶ ὅσα ἄλλα ἐδώδιμα , διὰ τοῦτο ταύτης τῆς προσηγορίας ἀξιωθέντες , οἱ δὲ μύλαι τῷ τὰ διατμηθέντα εἰς μείονα λεαίνειν δύνασθαι 0 1 .
παρ  ἣν αἰτίαν ὁ ποιητὴς καὶ πατὴρ οὐδὲν εἰωθὼς δημιουργεῖν , ὃ μὴ πρός τινι τέτακται χρείᾳ , τοὺς ὀδόντας οὐχ ὥσπερ τῶν ἄλλων μερῶν ἕκαστον κατὰ τὴν πρώτην γένεσιν εὐθὺς εἰργάζετο , διανοηθεὶς ὅτι βρέφει μὲν γαλακτοτροφεῖσθαι μέλλοντι περιττὸν ἄχθος γενήσονται , μαστοῖς δὲ πηγάζουσιν , οἷς ἄρδεται ἡ τροφή , χαλεπὴ ζημία κατὰ τὴν ὁλκὴν τοῦ γάλακτος ὀδαξωμένοις 0 .
τὸν ἐπιτήδειον οὖν καιρὸν προϊδόμενος  ἔστι δ οὗτος , ἡνίκα τὸ βρέφος ἀπότιτθον γίνεται  τὴν ἔκφυσιν τῶν ὀδόντων , ἣν ἐταμιεύσατο πρότερον , ἀνέφηνεν , ὅτε δύναται ἤδη τῆς τελειοτέρας ἀνέχεσθαι τροφῆς ὀργάνων ὧν εἶπον δεομένης τὴν διὰ τοῦ γάλακτος ἀποστρεφόμενον .
ἐὰν οὖν τις εἴξας ἀλαζονείᾳ θεράποντος ὀδόντα ἐκκόψῃ τὸν ὑπηρέτην καὶ ὑποδιάκονον τῶν ἀναγκαιοτάτων , τροφῆς τε καὶ ζωῆς , ἐλευθερούτω τὸν ἀδικηθέντα , στερόμενος καὶ αὐτὸς τῆς ἐκ τοῦ πεπονθότος λατρείας τε καὶ ὑπηρεσίας .
ἰσότιμον οὖν , φήσει τις , ὀδοὺς ὀφθαλμῷ 0 ;
πρὸς ἃ γέγονεν ἑκάτερον , εἴποιμ ἄν , ἰσότιμον , πρὸς μὲν τὰ ὁρατὰ ὀφθαλμός , πρὸς δὲ τὰ ἐδώδιμα ὀδούς 0 1 .
εἰ δὲ καὶ συγκρῖναί τις ἐθελήσει , σεμνότατον μὲν εὑρήσει τῶν ἐν σώματι μερῶν ὀφθαλμὸν ἅτε θεωρὸν ὄντα τοῦ σεμνοτάτου τῶν κατὰ τὸν κόσμον , οὐρανοῦ , χρήσιμον δὲ ὀδόντα ὡς ἂν τροφῆς , τοῦ χρησιμωτάτου πρὸς τὸ ζῆν , ἐργάτην 0 ·
καὶ ὁ μὲν τὰς ὄψεις ἀποβαλὼν οὐ κεκώλυται βιοῦν , τῷ δὲ ἐκκοπέντι τοὺς ὀδόντας ἐφεδρεύει θάνατος οἴκτιστος .
εἰ δή τις ἐπιβουλεύει περὶ τὰ μέρη ταῦτα τοῖς οἰκέταις , μὴ ἀγνοείτω λιμὸν ἐν εὐθηνίᾳ καὶ εὐετηρίᾳ κατασκευάζων τούτοις χειροποίητον ·
τί γὰρ ὄφελος ἀφθονίαν μὲν εἶναι τροφῶν , τὰ δὲ πρὸς τὴν διοίκησιν αὐτῶν ὄργανα σεσυλῆσθαι καὶ ἀποβεβληκέναι χαλεπῶν ἕνεκα καὶ ἀμειλίκτων καὶ ὠμοθύμων δεσποτῶν 0 ;
διὰ τοῦτο καὶ ἑτέρωθι παρὰ χρεωστῶν ἀπαγορεύει δανεισταῖς μύλον ἢ ἐπιμύλιον ῥύσιον αἰτεῖν , ἐπειπὼν ὅτι ὁ τοῦτο δρῶν ψυχὴν ἐνεχυριάζει ·
ὁ γὰρ τὰ τοῦ ζῆν ὄργανα ἀφαιρούμενος ἐπ ἀνδροφονίαν ἵεται , μέχρι καὶ ψυχῆς ἐπιβουλεύειν διανοηθείς .
τοσαύτην δὲ πρόνοιαν ἐποιήσατο τοῦ μηδένα παραίτιόν τινι γενέσθαι θανάτου , ὡς καὶ τοὺς προσαψαμένους νεκροῦ σώματος , ὃ τελευτὴν ἐνδέδεκται τὴν κατὰ φύσιν , οἴεται δεῖν μὴ εὐθὺς εἶναι καθαρούς , μέχρις ἂν περιρρανάμενοι καὶ ἀπολουσάμενοι καθαρθῶσιν .
εἰς μέντοι τὸ ἱερὸν οὐ δὲ τοῖς σφόδρα καθαροῖς ἐφῆκεν εἰσιέναι ἐντὸς ἡμερῶν ἑπτά , τρίτῃ καὶ ἑβδόμῃ κελεύσας ἀφαγνίζεσθαι .
ἔτι μέντοι καὶ τοῖς εἰσιοῦσιν εἰς οἰκίαν , ἐν ᾗ τετελεύτηκέ τις , προστάττει μηδενὸς ἅπτεσθαι , μέχρις ἂν ἀπολούσωνται καὶ τὰς ἐσθῆτας αἷς ἀμπίσχοντο προσαποπλύναντες ·
σκεύη δὲ καὶ ἔπιπλα καὶ ὅσα ἄλλα ἔνδον εἶναι συμβέβηκε πάνθ ὡς ἔπος εἰπεῖν ἀκάθαρτα ἡγεῖται .
ψυχὴ γὰρ ἀνθρώπου τίμιον , ἧς μετανισταμένης καὶ μετοικιζομένης τὰ ἀπολειφθησόμενα πάντα μιαίνεται στερόμενα θείας εἰκόνος , ἐπειδὴ θεοειδὴς ὁ ἀνθρώπινος νοῦς πρὸς ἀρχέτυπον ἰδέαν , τὸν ἀνωτάτω λόγον , τυπωθείς 0 .
ἔστω δέ , φησίν , ἀκάθαρτα καὶ τὰ ἄλλα ὅσων ἂν ὁ ἀκάθαρτος προσάψηται , μετουσίᾳ τοῦ μὴ καθαροῦ μιαινόμενα .
καθολικωτέραν δ ἀπόφασιν ὁ χρησμὸς οὗτος ἔοικέ πως δηλοῦν , οὐκ ἐπὶ σώματος αὐτὸ μόνον ἱστάμενος , ἀλλὰ ἤθη καὶ τρόπους προσδιερευνώμενος ψυχῆς .
ἀκάθαρτος γὰρ κυρίως ὁ ἄδικος καὶ ἀσεβής , ὅτῳ μή τε τῶν ἀνθρωπίνων μή τε τῶν θείων αἰδώς τις εἰσέρχεται , πάντα φύρων καὶ συγχέων διά τε τὰς ἀμετρίας τῶν παθῶν καὶ τὰς τῶν κακιῶν ὑπερβολάς , ὥστε ὧν ἂν ἐφάψηται πραγμάτων πάντ ἐστὶν ἐπίληπτα τῇ τοῦ δρῶντος συμμεταβάλλοντα μοχθηρίᾳ 0 ·
καὶ γὰρ κατὰ τ οὐναντίον αἱ πράξεις τῶν ἀγαθῶν ἐπαινεταί , βελτιούμεναι ταῖς τῶν ἐνεργούντων ἀρεταῖς , ἐπειδὴ πέφυκέ πως τὰ γινόμενα τοῖς δρῶσιν ἐξομοιοῦσθαι .
περὶ κλοπῆς .
τὰ μὲν ἐπὶ μοιχείᾳ καὶ ἀνδροφονίᾳ καὶ ὅσα ἑκατέρᾳ τούτων ὑποστέλλει νόμιμα μετὰ πάσης ἀκριβείας , ὥς γε ἐμαυτὸν πείθω , λέλεκται πρότερον .
τὸ δ ἑπόμενον τῇ τάξει συνεπισκεπτέον , ὅ τι τρίτον μέν ἐστι τῶν ἐπὶ τῇ δευτέρᾳ στήλῃ , τῶν δ ἐν ἀμφοτέραις ὄγδοον , περὶ τοῦ μὴ κλέπτειν 0 .
ὃς ἂν ἄγῃ ἢ φέρῃ τὰ ἑτέρου , μὴ δέον , ἐὰν μὲν βίᾳ καὶ φανερῶς τοῦτο ποιῇ , κοινὸς ἀναγραφέσθω πολέμιος ,  γεγράφθω  παρανομίᾳ συνυφαίνων ἀναίσχυντον θράσος , ἐὰν δὲ κρύφα , λανθάνειν ἐπιχειρῶν φωρὸς τρόπον , δῐ αἰδῶ προκάλυμμα ποιούμενος τῶν ἁμαρτημάτων τὸ σκότος , ἰδίᾳ κολαζέσθω μόνον ὢν ὑπόδικος ὧν ἐπεχείρησε βλάπτειν καὶ κατατιθέτω διπλοῦν τὸ φώριον , ἄδικον ὠφέλειαν ἐξιώμενος βλάβῃ δικαιοτάτῃ 0 .
ἐὰν δὲ ἄπορος ὢν ἐκτίνειν ἀδυνατῇ τό γε ἐπιτίμιον , πιπρασκέσθω  θέμις γὰρ ἐλευθερίας στέρεσθαι τὸν ὑπομείναντα κέρδους παρανομωτάτου δοῦλον εἶναι  , ἵνα μη δ ὁ πεπονθὼς κακῶς ἀπαρηγόρητος ἀφεθεὶς διὰ τὴν τοῦ κεκλοφότος ἀχρηματίαν ὀλιγωρεῖσθαι δοκῇ 0 .
ἀλλὰ μηδεὶς ἀπανθρωπίαν καταγνώτω τοῦ διατάγματος ·
ὁ γὰρ πραθεὶς οὐκ εἰς ἅπαν ἐᾶται δοῦλος , ἀλλ ἐντὸς ἑπταετίας ἀπαλλάττεται κοινῷ κηρύγματι , καθάπερ ἐν τοῖς περὶ ἑβδόμης ἐδήλωσα .
καὶ ἀγαπάτω διπλοῦν ἐκτίνων τὸ φώριον ἢ καὶ πιπρασκόμενος , ἀδικῶν οὐκ ὀλίγα ·
πρῶτον μὲν ὅτι τοῖς οὖσιν οὐκ ἀρκούμενος περιττοτέρων ὀρέγεται , πλεονεξίαν , ἐπίβουλον καὶ δυσίατον πάθος , ἐπιτειχίζων 0 ·
δεύτερον δ ὅτι τοῖς ἀλλοτρίοις προσοφθαλμιῶν καὶ ἐπικεχηνὼς τὰς ἐπὶ νοσφισμῷ πάγας τίθεται , τοὺς κυρίους ὧν ἔχουσιν ἀφαιρούμενος 0 ·
τρίτον δ ὅτι καὶ λανθάνειν ἐπιτηδεύων τὰς μὲν ἐκ τοῦ πράγματος ὠφελείας μόνος ἔστιν ὅτε καρποῦται , τὰ δ ἐγκλήματα τρέπει πρὸς τοὺς ἀναιτίους , τυφλὴν ἀπεργαζόμενος τὴν ἔρευναν τῆς ἀληθείας .
ἔοικε δέ πως καὶ αὐτὸς ἑαυτοῦ κατηγορεῖν , ὑπὸ τοῦ συνειδότος ἐλεγχόμενος ἐν οἷς ὑφαιρεῖται λάθρα , πάντως αἰσχυνόμενος ἢ εὐλαβούμενος , ὧν τὸ μέν ἐστι σημεῖον τοῦ τὴν πρᾶξιν αἰσχρὰν ὑπειληφέναι  τὰ γὰρ αἰσχρὰ αἰσχύνην ἐπιφέρει  , τὸ δὲ τοῦ κολάσεως ἄξιον νομίζεσθαι , δέος γὰρ ἐμποιοῦσιν αἱ κολάσεις 0 .
ἐάν τις ἔρωτι τῶν ἀλλοτρίων ἐπιμανεὶς κλέπτειν ἐπιχειρῇ καὶ μὴ δυνάμενος εὐπετῶς ὑφαιρεῖσθαι τοιχωρυχῇ νύκτωρ , προκάλυμμα ποιούμενος ὧν ἀδικεῖ τὸ σκότος , ἁλοὺς μὲν ἐπ αὐτοφώρῳ , πρὶν ἥλιον ἀνίσχειν , ἐν αὐτῷ τῷ διορύγματι πρὸς τοῦ δεσπότου τῆς οἰκίας ἀναιρείσθω , τὸ μὲν προηγούμενον ἔργον ἔλαττον ἐξεργαζόμενος , κλοπήν , τὸ δ  ἑπόμενον μεῖζον , ἀνδροφονίαν , διανοούμενος , εἰ διακωλύοι τις , ὀρυκτῆρσιν οἷς ἐπιφέρεται σιδηροῖς καὶ ἑτέροις ὅπλοις ἀμύνεσθαι παρεσκευασμένος ·
εἰ δ ἥλιος ἀνάσχοι , μηκέθ ὁμοίως αὐτοχειρίᾳ κτεινέσθω , πρὸς δὲ τοὺς ἄρχοντας καὶ δικαστὰς ἀγέσθω δώσων δίκας , ἃς ἂν ἐπικελεύωσιν οὗτοι .
νύκτωρ μὲν γὰρ οἴκοι διατριβόντων καὶ τετραμμένων πρὸς ἀνάπαυλαν ἀρχόντων ὁμοῦ καὶ ἰδιωτῶν , οὐδεμία τῷ πλημμελουμένῳ καταφυγὴ πρὸς βοήθειαν , ὅθεν αὐτὸς ἔστω κύριος τῆς τιμωρίας , ὑπὸ τοῦ καιροῦ κατασταθεὶς ἄρχων καὶ δικαστής 0 .
μεθ  ἡμέραν μέντοι ἀναπέπταται δικαστήρια καὶ βουλευτήρια , ἐπλήθυνε δὲ τῶν συλληψομένων ἡ πόλις , ὧν οἱ μὲν φύλακες τῶν νόμων κεχειροτόνηνται , οἱ δ  ἄνευ χειροτονίας μισοπονήρῳ πάθει τὴν ὑπὲρ τῶν ἠδικημένων αὐτοκέλευστοι τάξιν αἱροῦνται ·
πρὸς οὓς τὸν κλέπτην ἀκτέον 0 ·
οὕτως γὰρ τὰς ἐπ αὐθαδείᾳ καὶ προπετείᾳ φεύγων αἰτίας δημοκρατικώτερον αὑτῷ δόξει βοηθεῖν .
ἐὰν ὑπὲρ γῆν ὄντος ἡλίου τὸν φῶρά τις αὐτοχειρίᾳ κτείνῃ πρὸ δίκης , ἔνοχος ἔστω , θυμὸν λογισμοῦ προτιμήσας καὶ τοὺς νόμους τῆς ἰδίας ἐπιθυμίας ἐν ὑστέρῳ θείς .
μὴ γάρ , ἐπειδὴ νύκτωρ ἠδίκησαι , φαίην ἄν , ὦ οὗτος , ὑπὸ κλέπτου , διὰ τοῦτο μεθ ἡμέραν κλοπὴν αὐτὸς ἀπεργάζου χαλεπωτέραν , οὐ τὴν ἐν χρήμασιν , ἀλλὰ τὴν ἐν τοῖς δικαίοις , καθ  ἃ συμβαίνει τὴν πολιτείαν διατετάχθαι .
τὰ μὲν οὖν ἄλλα φώρια τετίμηται διπλῇ καταθέσει .
βοῦν δὲ ἢ πρόβατον εἴ τις ὑφέλοιτο , μείζονος ἠξίωσε δίκης προνομίαν διδοὺς ζῴοις , ἃ καλλιστεύει τῶν ἐν ταῖς ἡμέροις ἀγέλαις οὐ μόνον εὐμορφίᾳ σώματος ἀλλὰ καὶ ταῖς περὶ τὸν ἀνθρώπινον βίον ὠφελείαις .
ἧς χάριν αἰτίας οὐ δ ἐπ  ἀμφοῖν τὴν ποσότητα τῶν ἐπιτιμίων ἴσην ὥρισεν , ἀλλὰ τὰς χρείας διαριθμησάμενος , ἃς ἑκάτερον παρέχεται τῶν εἰρημένων , ἀνάλογον καὶ τὴν ἔκτισιν ἐνομοθέτησε .
κελεύει γὰρ τέτταρα μὲν πρόβατα ἀποτίνειν βοῦς δὲ πέντε τὸν κλέπτην ἀνθ ἑνὸς τοῦ ὑφαιρεθέντος , ἐπειδὴ πρόβατον μὲν φέρει δασμοὺς τέτταρας , γάλα καὶ τυρὸν καὶ ἔρια καὶ ἐτησίους ἄρνας , ὁ δὲ βοῦς πέντε , τρεῖς μὲν τοὺς αὐτοὺς ἐν γάλακτι καὶ τυρῷ καὶ γεννήμασι , δύο δ ἐξαιρέτους , ἄροτον γῆς καὶ ἀλοητόν , ὧν ὁ μέν ἐστιν ἀρχὴ σπορᾶς καρπῶν , ὁ δὲ τέλος εἰς κάθαρσιν τῶν συγκομισθέντων πρὸς ἑτοιμοτέραν τροφῆς χρῆσιν 0 1 2 .
κλέπτης δέ τίς ἐστι καὶ ὁ ἀνδραποδιστής , ἀλλὰ τοῦ πάντων ἀρίστου , ὅσα ἐπὶ γῆς εἶναι συμβέβηκεν .
τὰ μὲν οὖν ἄψυχα καὶ τῶν ζῴων ἃ μὴ μεγάλας ὠφελείας παρέχεται τῷ βίῳ διπλᾶ προστέταχεν ἀποδίδοσθαι παρὰ τῶν ὑφελομένων τοῖς κυρίοις , ὡς ἐλέχθη πρότερον , καὶ πάλιν τετραπλάσια καὶ πενταπλάσια ἐν ταῖς ἡμερωτάταις ἀγέλαις βοῶν τε καὶ προβάτων 0 .
ἄνθρωπος δέ , ὡς ἔοικε , τὸν καλλιστεύοντα κλῆρον ἔλαχεν ἐν ζῴοις , ἀγχίσπορος ὢν θεοῦ καὶ συγγενὴς κατὰ τὴν πρὸς λόγον κοινωνίαν , ὃς αὐτὸν καίτοι θνητὸν εἶναι δοκοῦντα ἀπαθανατίζει .
διὸ καὶ πᾶς , ὅτῳ ζῆλος ἀρετῆς εἰσέρχεται , τραχύς ἐστι τὴν ὀργὴν καὶ παντελῶς ἀμείλικτος κατὰ ἀνδραποδιστῶν , οἳ δουλείαν ἕνεκα κέρδους ἀδικωτάτου τοῖς γένει μὲν ἐλευθέροις φύσεως δὲ μετέχουσι τῆς αὐτῆς ἐπάγειν τολμῶσιν .
εἰ γὰρ ἐπαινετὸν πρᾶγμα δεσπόται ποιοῦσιν οἰκότριβας καὶ ἀργυρωνήτους , πολλάκις οὐκ ἐν μεγάλοις ὀνήσαντας , τῆς κατεχούσης δουλείας ἀπαλλάττοντες ἕνεκα φιλανθρωπίας ᾗ κέχρηνται , πόσης ἄξιοι κατηγορίας τυγχάνειν εἰσὶν οἱ τὸ πάντων ἄριστον κτῆμα , τὴν ἐλευθερίαν , ἀφαιρούμενοι τοὺς ἔχοντας , ὑπὲρ ἧς ἀποθνῄσκειν καλὸν τοῖς γεννηθεῖσιν εὖ καὶ τραφεῖσιν 0 ;
ἤδη τινὲς τὴν σύμφυτον μοχθηρίαν προσαύξοντες καὶ τὸ ἐπίβουλον ἦθος αὑτῶν τρέποντες εἰς τὸ ἄσπονδον οὐκ  ἐπ   ἀλλοδαποῖς μόνον καὶ ἀλλογενέσιν ἀνδραποδισμὸν κατεσκεύασαν , ἀλλὰ καὶ τοῖς ἀπὸ τοῦ αὐτοῦ ἔθνους , ἔστι δ ὅτε καὶ δημόταις καὶ φυλέταις , ἀλογήσαντες κοινωνίας νόμων τε καὶ ἐθῶν , οἷς ἐκ πρώτης ἡλικίας ἐνετράφησαν , ἅπερ βεβαιοτάτην ταῖς ψυχαῖς εὔνοιαν ἐνσφραγίζεται τῶν μὴ λίαν ἀτιθάσων καὶ μὴ ἐπιτηδευόντων ὠμότητα ·
οἳ χάριν κέρδους ἐκνομωτάτου πιπράσκουσιν ἀνδραποδοκαπήλοις καὶ οἷς ἂν τύχῃ δουλεύσοντας ἐπὶ ξένης ἀνεπανάκτους , μη δ ὄναρ τὸ τῆς πατρίδος ἔδαφος ἔτι προσκυνήσοντας ἢ χρηστῆς ἀπογευσομένους ἐλπίδος .
ἧττον γὰρ ἂν ἠδίκουν ὑπηρετούμενοι πρὸς τῶν ἀνδραποδισθέντων ·
νυνὶ δὲ διπλάσιον ἀδίκημα δρῶσιν ἀπεμπολοῦντες , ἀνθ ἑνὸς δύο δεσπότας καὶ διττὰς δουλείας ἐπιτειχίζοντες ἐφέδρους .
αὐτοὶ μὲν γὰρ ἐπιστάμενοι τὴν παλαιὰν εὐτυχίαν τῶν ὑπηγμένων ἴσως ἂν μετανοήσαιεν ὀψὲ λαβόντες οἶκτον τῶν ἐπταικότων , τὸ τῆς τύχης ἄδηλον καὶ ἀτέκμαρτον καταιδεσθέντες ·
οἱ δὲ πριάμενοι δι ἄγνοιαν τοῦ γένους ὡς ἐκ πατέρων καὶ προπάππων οἰκετῶν ὀλιγωρήσουσιν , οὐδὲν ἀγωγὸν ἐν ταῖς ψυχαῖς ἔχοντες εἰς ἡμερότητα καὶ φιλανθρωπίαν , ἣν εἰκὸς ἐπὶ τοῖς ἐλευθέροις σῴζεσθαι φύσει 0 .
δίκη δ ἔστω κατὰ μὲν τῶν ἑτεροεθνεῖς ἀνδραποδισαμένων , ἣν ἂν τιμήσηται τὸ δικαστήριον , κατὰ δὲ τῶν τοὺς ὁμοφύλους πρὸς τῷ ἀνδραποδίσασθαι καὶ πεπρακότων θάνατος ἀπαραίτητος ·
ἤδη γὰρ οὗτοί γε συγγενεῖς εἰσιν οὐ πόρρω τῶν ἀφ αἵματος κατὰ μείζονα περιγραφὴν γειτνιῶντες .
„ Καὶ ἐν ἀγρῷ “ καθάπερ εἶπέ τις τῶν πάλαι „ φύονται δίκαι “ , ἐπειδὴ πλεονεξίαι καὶ ὁ τῶν ἀλλοτρίων ἵμερος οὐκ ἐν ἄστει μόνον ἀλλὰ καὶ ἔξω πόλεώς ἐστιν , ἅτε μὴ τόπων διαφοραῖς ἀλλὰ διανοίαις ἀκορέστων καὶ φιλαπεχθημόνων ἀνδρῶν ἐνιδρυμένος .
ἀφ  οὗ καὶ τῶν πόλεων αἱ εὐνομώταται διττοὺς ἐπιμελητὰς καὶ ἄρχοντας αἱροῦνται τῆς κοινῆς εὐκοσμίας καὶ ἀσφαλείας , τοὺς μὲν ἐντὸς τοῦ τείχους , οὓς ἀστυνόμους προσαγορεύουσι , τοὺς δ ἐκτός , οἷς ὄνομα οἰκεῖον τίθενται , καλοῦσι γὰρ αὐτοὺς ἀγρονόμους 0 ·
ἀγρονόμων δὲ τίς ἂν ἦν χρεία τὸ πᾶν , εἰ μὴ κ ἀν τοῖς χωρίοις ἦσάν τινες ἐπὶ λύμῃ τῶν πλησίον ζῶντες ;
ἐὰν οὖν τις ποιμὴν ἢ αἰπόλος ἢ βουκόλος ἢ συνόλως ἀγελάρχης ἀγρὸν ἑτέρου βόσκῃ καὶ κατανέμῃ φειδὼ μηδεμίαν ποιούμενος μή τε καρπῶν μή τε δένδρων , ὅμοιον ἀποτινέτω κτῆμα προσόδου τῆς ἴσης .
καὶ ἀγαπάτω τοῦθ  ὑπομένων , ἐπιεικοῦς καὶ σφόδρα συγγνώμονος τυχὼν τοῦ νόμου , ὃς αὐτὸν τὰ πολεμίων ἀσπόνδων ἐργασάμενον , οἷς τὰς ἀρούρας δῃοῦν ἔθος καὶ φυτὰ ἥμερα διαφθείρειν , οὐχ ὡς κοινὸν ἐχθρὸν ἐτιμωρήσατο θάνατον ἢ φυγὴν ἢ τὸ γοῦν τελευταῖον , ἁπάσης στέρησιν τῆς οὐσίας , ὁρίσας , ἀλλ αὐτὸ μόνον δικαιώσας ἐπανορθώσασθαι τὸ βλάβος τῷ κυρίῳ 0 .
προφάσεις γὰρ ἀεὶ ζητῶν , αἷς ἐπελαφριεῖ τὰ ἀτυχήματα , δι ὑπερβάλλουσαν ἡμερότητα καὶ τὴν ἐκ φύσεως καὶ μελέτης φιλανθρωπίαν , εὗρεν ἀπολογίαν οὐκ ἀπῳδὸν ὑπὲρ τοῦ νομέως , τὴν φύσιν τῶν θρεμμάτων ἄλογον οὖσαν καὶ ἀπειθῆ , καὶ μάλισθ ὅταν ὀρέγηται τροφῆς .
ἔστω μὲν οὖν ὑπόδικος , ὅτι τὴν ἀρχὴν ἤλασε τὴν ἀγέλην εἰς ἀνεπιτήδειον χωρίον ·
μὴ πάντων δὲ τῶν συμβεβηκότων ἐχέτω τὰς αἰτίας , εἰκὸς γὰρ αὐτὸν μὲν τοῦ κακοῦ λαβόντα τὴν αἴσθησιν ἐξελαύνειν ἐπιχειρεῖν τάχιστα , τὴν δ  ἅτε χλοηφαγοῦσαν , ἁπαλῶν τε καρπῶν καὶ βλαστῶν ἐμφορουμένην , ἀντιφιλονεικεῖν 0 .
βλάπτουσι δ οὐ μόνον κατανέμοντες βοσκήμασιν ἀλλοτρίας κτήσεις , ἀλλὰ καὶ πῦρ ἀπερισκέπτως καὶ ἀπροοράτως ἀναφλέγοντες .
ἡ γὰρ τοῦ πυρὸς δύναμις ὕλης λαβομένη πανταχόσε ᾄττουσα νέμεταί τε καὶ χεῖται , καὶ ἐπειδὰν ἅπαξ κρατήσῃ , σβεστηρίων ὅσα ἂν ἐπιφέρῃ τις ἀλογεῖ καταχρωμένη καὶ τούτοις ἀντὶ τροφῆς εἰς συναύξησιν , ἕως ἂν πάντα ἐξαναλώσασα αὐτὴ δαπανηθῇ πρὸς αὑτῆς .
προσήκει δὲ μή τ ἐν οἰκίαις μή τ ἐπαύλεσιν ἀφύλακτον πῦρ ἐᾶν , ἐπισταμένους ὅτι σπινθὴρ ἐντυφόμενος εἷς πολλάκις ἀνερριπίσθη καὶ μεγάλας ἐνέπρησε πόλεις , καὶ μάλιστα ἐπιφόρῳ πνεύματι ῥυείσης τῆς φλογός .
ἐν γοῦν τοῖς ἀσυμβάτοις πολέμοις ἡ πρώτη καὶ μέση καὶ τελευταία δύναμίς ἐστι διὰ πυρός , ᾗ πιστεύουσι μᾶλλον ἢ ταῖς πεζῶν καὶ ἱππέων καὶ ναυμάχων τάξεσι καὶ ταῖς ὅπλων καὶ μηχανημάτων ἀφθόνοις παρασκευαῖς 0 ·
πυρφόρον γάρ τις οἰστὸν βαλὼν καιρίως εἰς πολὺν νηῶν στόλον αὐτοῖς ἐπιβάταις κατέφλεξεν ἢ στρατόπεδα πολυάνθρωπα μετὰ τῶν παρασκευῶν , ἐφ αἷς ἐπεποίηντο τὰς τοῦ νικᾶν ἐλπίδας , ἐξανάλωσεν .
ἐὰν οὖν εἰς ἀκανθώδη φορυτὸν πῦρ ἐμβάλῃ τις , ὁ δ ἀναφλεχθεὶς προσεμπρήσῃ ἅλω πυρῶν ἢ κριθῶν ἢ ὀρόβων ἢ δράγματα ἀσταχύων συγκεκομισμένα ἢ βαθύγειον πεδιάδα χλοηφοροῦσαν , ἀποτινύτω τὸ βλάβος ὁ τὸ πῦρ ἐμβαλών , ἵν ἐκ τοῦ παθεῖν μάθῃ τὰς πρώτας τῶν πραγμάτων ἐνστάσεις εὖ μάλα φυλάττεσθαι καὶ μὴ δύναμιν ἀήττητον καὶ φύσει φθοροποιὸν ἀνακινῇ καὶ ἀνεγείρῃ δυναμένην ἠρεμεῖν .
ἱερώτατον παρακαταθήκη τῶν ἐν κοινωνίᾳ πραγμάτων ἐστίν , ἐπὶ τῇ τοῦ λαβόντος κειμένη πίστει .
δάνεια μὲν γὰρ ἐλέγχεται διὰ συμβολαίων καὶ γραμμάτων , τὰ δ ἄνευ δανείων ἐν χρήσει φανερῶς διδόμενα τοὺς θεασαμένους ἔχει μάρτυρας .
παρακαταθηκῶν δ οὐχ οὗτος ὁ τρόπος , ἀλλὰ μόνος τις αὐτὸς δίδωσι μόνῳ κρύφα , περιβλεπόμενος τὸν τόπον , μη δ ἀνδράποδον ἕνεκα τοῦ διακομίσαι προσπαραλαβών , εἰ καὶ τύχοι φιλοδέσποτον 0 ·
εἰς γὰρ τὸ ἀναπόδεικτον ἑκάτερος σπεύδειν ἔοικεν , ὁ μὲν ἵνα λάθῃ δούς , ὁ δὲ ἵνα ἀγνοῆται λαβών 0 .
ἀοράτῳ δὲ πράγματι πάντως ἀόρατος μεσιτεύει θεός , ὃν εἰκὸς ὑπ ἀμφοῖν μάρτυρα καλεῖσθαι , τοῦ μὲν ὡς ἀποδώσοντος ὅταν ἀπαιτῆται , τοῦ δ ἐν καιρῷ κομιουμένου 0 1 .
μέγιστον οὖν ἀδίκημα δρῶν ὁ παρακαταθήκην ἀρνούμενος μὴ ἀγνοείτω , ψεύσας μὲν ἐλπίδος τὸν ἐπιτρέψαντα , μοχθηρὰ δ ἤθη κατασκεπάσας λόγοις ἐπιεικέσιν , ἀπιστίαν δὲ καθυποκρινάμενος νόθην πίστιν , ἀσυμβάτους ἀποφήνας δεξιὰς καὶ ἀτελεῖς ὅρκους ·
ὡς ἀνθρωπείων τε καὶ θείων ὠλιγωρηκέναι καὶ διττὰς ἀρνεῖσθαι παρακαταθήκας , τὴν μὲν τοῦ τὰ οἰκεῖα ἐπιτρέψαντος , τὴν δὲ τοῦ ἀψευδεστάτου μάρτυρος , ὃς τὰ πάντων ἐφορᾷ καὶ τὰ πάντων ἐπακούει καὶ προαιρουμένων καὶ μὴ θελόντων 0 1 .
ἐὰν δ ὁ μὲν λαβὼν ὡς ἱερὸν χρῆμα παρακαταθήκην ἄψαυστον οἴηται δεῖν φυλάττειν , σέβων ἀλήθειάν τε καὶ πίστιν , οἱ δὲ τῶν ἀλλοτρίων ἔφεδροι βαλαντιοτόμοι καὶ τοιχωρύχοι παρεισφθαρέντες ὑφέλωνται , συλληφθέντες ἐκτινέτωσαν ἐπιτίμια διπλᾶ  τὰ κλεπτῶν εὑρεθέντα  .
εἰ δὲ μὴ συλληφθεῖεν οὗτοι , προσίτω γνώμῃ ἑκουσίῳ ὁ λαβὼν εἰς τὸ θεῖον δικαστήριον καὶ ἀνατείνας τὰς χεῖρας εἰς οὐρανὸν ὀμνύτω κατ  ἐξωλείας ἑαυτοῦ , μή τε τι μέρος τῆς παρακαταθήκης νοσφίσασθαι μή τε ἑτέρῳ κοινοπραγῆσαι μή τε ὅλως συνεπιψεύσασθαι κλοπὴν οὐ γενομένην ·
ἄτοπον γὰρ ἢ τὸν μηδὲν ἠδικηκότα ζημιοῦν ἢ τὸν συνδραμόντα εἰς φίλου πίστιν ὑφ ἑτέρων ἀδικηθέντα βλάβης αἴτιον ἐκείνῳ γενέσθαι 0 .
παρακαταθῆκαι δ οὐ μόνον ἐν ἀψύχοις εἰσίν , ἀλλὰ καὶ ζῴοις , ὧν διττὸς ὁ κίνδυνος , ὁ μὲν πρὸς τὰ ἄψυχα κοινὸς διὰ κλοπῆς , ὁ δὲ ἴδιος καὶ ἐξαίρετος διὰ θανάτου 0 1 .
λέλεκται μὲν οὖν περὶ τοῦ προτέρου , χρὴ δὲ καὶ περὶ τοῦ δευτέρου προσνομοθετεῖν .
ἐὰν οὖν ἐν παρακαταθήκῃ θρέμματα τελευτήσῃ , μεταπεμψάσθω τὸν ἐπιτρέψαντα ὁ λαβὼν καὶ ἐπιδεικνύτω , φαύλης ὑπονοίας ῥυόμενος ἑαυτόν ·
εἰ δὲ ἔκδημος ὢν τυγχάνοι , καλεῖν μὲν ἑτέρους οὐχ ἁρμόττον , οὓς λανθάνειν ἐσπούδασεν ἴσως ὁ πιστεύσας , ὀμνύναι δ ἀναγκαῖον ἐπανήκοντι περὶ τοῦ μὴ ἐπισκιάζειν ἐψευσμένῳ θανάτῳ νοσφισμὸν ἄδικον 0 .
ἐὰν δὲ λάβῃ τις μὴ ὡς παρακαταθήκην ἀλλ ἕνεκα τοῦ χρήσασθαι δεόμενος σκεῦος ἢ ζῷον , ἔπειτα  εἰ τὰ  ἀμφότερα κλαπῇ ἢ τὸ ζῷον ἀποθάνῃ , συνδιατρίβοντος μὲν τοῦ χρήσαντος ὁ λαβὼν ὑπόδικος οὐκ ἂν γένοιτο , τοῦ μὴ σκήπτεσθαι μάρτυρι χρώμενος ἐκείνῳ , μὴ συνδιατρίβοντος δὲ ἀποτινύτω .
ὅτι ἐνδέχεται μὴ παρόντος τοῦ κυρίου τὸν χρώμενον ἢ πόνοις ἀποτρῦσαι συνεχέσι τὸ ζῷον , ὡς ἀποκτεῖναι , ἢ παραρρῖψαι τὸ σκεῦος ὀλιγωρήσαντα τοῦ ἀλλοτρίου , ταμιεύειν δέον καὶ μὴ παρέχειν εὐμάρειαν εἰς ὑφαίρεσιν κλέπταις 0 .
ἀκολουθίαν δ εἰ καί τις ἄλλος δεινὸς ὢν θεάσασθαι πραγμάτων ἀπαγορεύσεις ἐπαλλήλους ἑξῆς νομοθετεῖ , στοχαζόμενος εἱρμοῦ καὶ συνῳδὰ τοῖς προτέροις τὰ ἑπόμενα συνυφαίνων 0 .
τὴν δὲ τῶν λέγεσθαι μελλόντων ἁρμονίαν χρησμῷ θεσπισθῆναί φησιν ἐκ προσώπου τοῦ θεοῦ τὸν τρόπον τοῦτον ·
„ οὐ κλέψετε καὶ οὐ ψεύσεσθε καὶ οὐ συκοφαντήσετε τοὺς πλησίον ὑμῶν ·
καὶ οὐκ ὀμεῖσθε τῷ ὀνόματί μου ἐπ ἀδίκῳ καὶ τὸ ἐμὸν ὄνομα οὐ βεβηλώσετε “  Lev .
παγκάλως καὶ σφόδρα παιδευτικῶς 0 ·
ὅ τε γὰρ κλέπτης ὑπὸ τοῦ συνειδότος ἐλεγχόμενος ἀρνεῖται καὶ ψεύδεται , δεδιὼς τὰς ἐκ τοῦ ὁμολογῆσαι τιμωρίας , ὅ τε ἀρνούμενος ἑτέρῳ σπουδάζων προσβάλλειν τὸ ἔγκλημα συκοφαντεῖ καὶ τέχνας ἐπινοεῖ , δι ὧν εὔλογον εἶναι δόξει τὸ συκοφάντημα , πᾶς τε συκοφάντης εὐθύς ἐστιν ἐπίορκος , ὀλίγα φροντίζων εὐσεβείας ·
ἐπειδὴ γὰρ ἐλέγχων ἀπορεῖ δικαίων , ἐπὶ τὴν ἄτεχνον λεγομένην πίστιν καταφεύγει , τὴν δι ὅρκων , οἰόμενος κατακλήσει θεοῦ πίστιν ἐργάζεσθαι τοῖς ἀκούουσιν .
ἀνίερος δ ὁ τοιοῦτος ὢν καὶ βέβηλος ἴστω , μιαίνων τὸ ἀμίαντον φύσει  ἀγαθὸν καὶ  θεῖον ὄνομα .